David Bowie-songen Time - Wikipedia

# David Bowie-songen Time

### Frå Wikipedia – det frie oppslagsverket

«Time» er ein song av den britiske musikkartisten David Bowie på albumet Aladdin Sane frå 1973. Songen vart skrive i New Orleans i November 1972 under den amerikanske delen av Ziggy Stardust-turnéen. Ei kortare utgåve vart gjeve ut som b-side til singelen «Drive-In Saturday» i USA og Japan.

Songen har vore skildra som «burlesk»[1] og samanlikna med kabaretmusikken til Jacques Brel og Bertolt Brecht/Kurt Weill.[2] Pianisten Mike Garson har fortalt at han brukte ein gamal stride piano-stil frå 1920-talet, og blanda han med avantgarde jazz og kabaretmusikk, og songen vart med det veldig europeisk. [3] Produsenten Ken Scott fann på at Bowie skulle puste rett inn mikrofonen under pausen i musikken, like før gitarist Mick Ronson går inn i bråkande gitarsoloen sin.[3]

Songen har ei vidkjend tekstlinje «Time - he flexes like a whore / Falls wanking to the floor»; RCA lot tekstlinja vere på den amerikanske utgåva av singelen, sidan dei ikkje kjende til dette britiske uttrykket «wanking» for masturbasjon. [4] Då Bowie spelte songen på eit amerikansk fjernsynsshow i august 1973, skifta han derimot linja til «Falls swanking to the floor».[5] . Linja «Billy Dolls» referer til Billy Murcia, trommeslagar for New York Dolls.[2][6]

## [endre] Innhald

1. «Time» (Bowie) – 3:38
2. «The Prettiest Star» (Bowie) – 3:27

Den japanske utgåva hadde «Panic in Detroit» som b-side.

## [endre] Medverkande

- David Bowie: vokal, gitar, produsent
- Mick Ronson: gitar
- Trevor Bolder: bass
- Mick Woodmansey: trommer
- Ken Fordham: saksofon
- Mike Garson: piano

- Ken Scott: produsent

## [endre] Konsertutgåver

- Songen vart spelt i Hammersmith Odeon i London, 3. juli 1973, seinare gjeve ut på Ziggy Stardust - The Motion Picture.
- Ein konsertversjon frå The 1980 Floor Show 20. oktober 1973 vart gjeve ut på samleplata RarestOneBowie i 1995.
- Songen vart spelt på Diamond Dogs-turnéen i 1973, og gjeve ut som bonusspor på Rykodisc-utgåva av David Live i 1990. Den nymastra utgåva av David Live frå 2004 hadde songen med i den opphavlege rekkefølga av konserten.

## [endre] Merknadar

1. ↑ Kris Needs (1983). Bowie: A Celebration: p.29
2. ↑ 2,0 2,1 Ben Gerson (19. juli 1973). Rolling Stone anmelding av Aladdin Sane
3. ↑ 3,0 3,1 David Buckley (1999) Strange Fascination - David Bowie: The Definitive Story: pp.185-187
4. ↑ Nicholas Pegg (2000). The Complete David Bowie: p.218
5. ↑ "Time" på The Ziggy Stardust Companion
6. ↑

## [endre] Kjelder

Pegg, Nicholas, The Complete David Bowie, Reynolds & Hearn Ltd, 2000, ISBN 1-903111-14-5

Henta frå «http://nn.wikipedia.org../../../d/a/v/David_Bowie-songen_Time_d5da.html»

Kategoriar: Songar av David Bowie | Songar frå 1973

##### Views

- Innhaldsside
- Diskusjon
- Noverande versjon

##### Søk

##### På andre språk

- English